**6. melléklet Martonvásár Város Önkormányzata Képviselő-testületének a képviselő-testület Szervezeti és Működési Szabályzatáról szóló** 1**/**2014**.** (II.12.) **önkormányzati rendeletéhez**[[1]](#footnote-1)

A Képviselő-testület bizottságainak feladatköre

1. Gazdasági Bizottság

1. Véleményezi az önkormányzat gazdasági programját, a pénzügyi koncepciót, a költségvetést, a pénzügyi beszámolókat, ezek tervezetét, valamint a vagyongazdálkodási koncepciókat.[[2]](#footnote-2)
2. Közreműködik a helyi adók meghatározásában.
3. Figyelemmel kíséri a bevételek, kiadások alakulását, véleményezi a hitelfelvételi kezdeményezéseket.
4. Véleményezheti a képviselő-testület hatáskörébe tartozó szerződéseket.
5. Ellenőrzi az előző évi pénzügyi terv végrehajtásáról szóló beszámolót (zárszámadást), folyamatosan figyelemmel kíséri a tárgyévi költségvetés időarányos végrehajtását.
6. Ellátja a gazdálkodás, pénzügyi-számviteli rend betartásával kapcsolatos ellenőrzési feladatokat.
7. [[3]](#footnote-3)Kontrollálja az önkormányzati költségvetési szervek, a kizárólagos önkormányzati tulajdonú gazdasági társaságok gazdálkodásának szabályszerűségét. Az önkormányzatnál, intézményeinél, és a gazdasági társaságoknál:
8. véleményezi az éves költségvetési javaslatot, üzleti terv tervezetet és a végrehajtásáról szóló éves beszámoló tervezeteit, figyelemmel kíséri a költségvetési bevételek alakulását, különös tekintettel a saját bevételekre;
9. vagyonváltozás (vagyonnövekedés, csökkenés) alakulását, értékeli az azt előidéző okokat;
10. vizsgálja a hitelfelvételek indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését;
11. kezdeményezi a képviselő-testületnél a polgármesteri hivatal, illetve az önkormányzat intézménye, a gazdasági társaság vonatkozásában pénzügyi - gazdasági ellenőrzés megtartását;
12. javaslatot tesz a polgármesteri hivatalnál és az önkormányzat intézményeinél, gazdasági társaságnál belső vagy külső szerv által végzett pénzügyi - gazdasági ellenőrzés megállapításai alapján az adott ellenőrzés tapasztalatainak hasznosítására, a szükségessé vált intézkedések megtételére.
13. Eljár a polgármester és a képviselők összeférhetetlenségi ügyeiben.
14. Ellátja a polgármester és a képviselők vagyonnyilatkozataival kapcsolatos feladatokat (tájékoztatás, nyilvántartás).
15. Előkészíti a polgármester juttatásaival kapcsolatos döntéseket. Javaslatot tesz a polgármester illetményének, az alpolgármester illetményének[[4]](#footnote-4) megállapítására, jutalmazásukra, képviselői-tiszteletdíjra.
16. Közreműködik a képviselő-testületi munka szervezésében, szavazások lebonyolításában.
17. Feladatkörében közreműködik az önkormányzati rendeletalkotás előkészítésében, a rendeletek hatályosulásának vizsgálatában, általános felülvizsgálatában.
18. Ellátja a Képviselő-testület által átruházott hatásköröket.
19. Közreműködik a rendezési,- fejlesztési tervek előkészítésében, figyelemmel kíséri ezek hatályosulását.

1.15 Figyelemmel kíséri a település ellátási, szolgáltatási szintjét, szükség esetén

intézkedést kezdeményez.

1. Részt vesz az önkormányzati beruházások, fejlesztések előkészítésében, a végrehajtás felügyeletében.
2. Kiemelt feladata a városfejlesztés és a városrendezés, a közlekedés és hírközlés kérdései, a kommunális szolgáltatások és az ezzel kapcsolatos feladatok, az energiaszolgáltatás kérdései, a természeti és épített környezet védelme, városunk műemlékeinek védelme.
3. Feladatkörébe tartozik:
4. a vagyonmérleg értékelése,
5. az önkormányzat gazdasági vállalkozásainak létrehozásával kapcsolatos döntések előkészítése,
6. az önkormányzat tulajdonával összefüggő ügyek és a velük való gazdálkodás;
7. a természeti környezet védelme, a természettel összhangban lévő fenntartható fejlődés követelményeinek érvényre juttatása a város programjaiban, beruházásaiban és a képviselő-testület által alkotott rendeletekben.
8. Koordinálja a közbiztonság és bűnmegelőzés feladatait, így különösen a közrend, közbiztonság és a bűnmegelőzés terén együttműködik az illetékes hatóságokkal és más szervezetekkel a sértetté válás megelőzésében, az elkövetővé válás megelőzésében, a bűnmegelőzési szervezet fejlesztése terén, a város polgárai elvárásainak és a jogszabályok előírásainak képviseletében.[[5]](#footnote-5)

2. Humán Bizottság

1. Figyelemmel kíséri, véleményezi a település intézményeiben folyó nevelési tevékenységet.
2. Az óvoda tekintetében rendszeresen értékeli az intézmény, a pedagógusok helyzetét.
3. Előkészíti az oktatás/nevelésfejlesztési koncepciót, javaslatot, értékeli hatályosulását, különös tekintettel a város térségben betöltött szerepére.
4. Felügyeli az önkormányzati kulturális, közművelődési feladatok ellátást, az intézmény, gazdasági társaság tevékenységét, véleményezi az éves munka- és szolgáltatási tervet, rendezvénytervet, szakmai beszámolókat, és egyéb működési dokumentumokat.[[6]](#footnote-6)
5. Elősegíti az ifjúság - korosztályoknak megfelelő - szabadidejének hasznos eltöltését, koordinálja a helyi kulturált szórakozási lehetőségek megteremtését.[[7]](#footnote-7)
6. Figyelemmel kíséri és a hatáskörrel bíró szervek felé javaslattal él a fiatalok továbbtanulása, munkához, lakáshoz jutását elősegítő kérdésekben.
7. Figyelemmel kíséri és segíti az ifjúságvédelmi feladatok ellátását.
8. Figyelemmel kíséri és elősegíti a településen a versenysport, a szabadidősport tevékenységet, az utánpótlás nevelést.[[8]](#footnote-8)
9. Támogatja az önkormányzati sporteseményeket.
10. Előkészíti a szakfeladatához kapcsolódó önkormányzati döntéseket.
11. Közreműködik:
12. a város testvérvárosi és egyéb külkapcsolatainak alakításában,
13. a helyi médiára vonatkozó javaslatok elkészítésében,
14. az idegenforgalom szervezésében,
15. a KIK fenntartásában, a városban működő oktatási intézményeket érintő döntések előkészítésében.
16. Feladatkörében rendszeresen együttműködik:
17. a gyermek és ifjúságvédelmi tevékenységben a Segítő Szolgálattal
18. a városban működő nem önkormányzati fenntartású nevelési-oktatási

intézménnyel,

1. a városban működő, önszerveződő közösségekkel,
2. a sportegyesületekkel.
3. Részt vesz az önszerveződő közösségek önkormányzati támogatási ügyeinek lebonyolításában.
4. Feladatkörében közreműködik az önkormányzati rendeletalkotás előkészítésében, a rendeletek hatályosulásának vizsgálatában, általános felülvizsgálatában.
5. Ellátja a Képviselő-testület által átruházott hatásköröket.
6. Figyelemmel kíséri a szociális ellátási terv érvényesülését, különös tekintettel a vállalkozásnak, kistérségi társulásnak átadott feladatok tekintetében.
7. Felügyeli a szociális ellátó tevékenységet.
8. Folyamatosan figyelemmel kíséri a települési időskorú lakosságának, a nagycsaládosoknak, egyéb rászorultaknak, szociálisan nehéz helyzetben lévők helyzetét.
9. Szükség esetén intézkedést kezdeményez.
10. Figyelemmel kíséri az egészségügyi ellátását, beleértve a központi ügyeletet.
11. Elemzi és véleményezi az egészségügyi és szociális ellátás helyzetét, hatékonyságát.
12. Feladatkörében rendszeresen együttműködik a területi tisztifőorvossal, az egészségügyben és a szociális ellátásban érdekelt vállalkozásokkal, hatóságokkal, civil és karitatív szervezetekkel.
13. A közrend, közbiztonság és a bűnmegelőzés terén együttműködik az illetékes hatóságokkal és más szervezetekkel a drogellenes intézkedésekben és az ifjúságvédelemben, az elkövetővé válás megelőzésében/”
1. Módosította 2019.10.25. napi hatállyal a 20/2019. (X.24.) önkormányzati rendelet, valamint 2020. ……..-vel kiegészítette a Képviselő-testület Szervezeti és Működési Szabályzatáról szóló 1/2014. (II.12.) önkormányzati rendelet módosításáról szóló 23/2020. (IX. 30.) önkormányzati rendelet [↑](#footnote-ref-1)
2. 2020. 10.01-vel kiegészítette a Képviselő-testület Szervezeti és Működési Szabályzatáról szóló 1/2014. (II.12.) önkormányzati rendelet módosításáról szóló 23/2020. (IX. 30.) önkormányzati rendelet [↑](#footnote-ref-2)
3. 2020. 10.01-vel kiegészítette a Képviselő-testület Szervezeti és Működési Szabályzatáról szóló 1/2014. (II.12.) önkormányzati rendelet módosításáról szóló 23/2020. (IX. 30.) önkormányzati rendelet [↑](#footnote-ref-3)
4. 2019.10.25. napi hatállyal módosította a 20/2019. (X.24.) önkormányzati rendelet 13. §-a. [↑](#footnote-ref-4)
5. 2020. 10.01-vel kiegészítette a Képviselő-testület Szervezeti és Működési Szabályzatáról szóló 1/2014. (II.12.) önkormányzati rendelet módosításáról szóló 23/2020. (IX. 30.) önkormányzati rendelet [↑](#footnote-ref-5)
6. 2020. 10.01-vel kiegészítette a Képviselő-testület Szervezeti és Működési Szabályzatáról szóló 1/2014. (II.12.) önkormányzati rendelet módosításáról szóló 23/2020. (IX. 30.) önkormányzati rendelet [↑](#footnote-ref-6)
7. 2020. 10.01-vel módosította a Képviselő-testület Szervezeti és Működési Szabályzatáról szóló 1/2014. (II.12.) önkormányzati rendelet módosításáról szóló 23/2020. (IX. 30.) önkormányzati rendelet [↑](#footnote-ref-7)
8. 2020. 10.01-vel módosította a Képviselő-testület Szervezeti és Működési Szabályzatáról szóló 1/2014. (II.12.) önkormányzati rendelet módosításáról szóló 23/2020. (IX. 30.) önkormányzati rendelet [↑](#footnote-ref-8)